# Patvirtinta

# Trakų r. Rūdiškių gimnazijos direktoriaus

# 2019-03-19 d. įsakymu Nr. OV-37

# 

**TRAKŲ R. RŪDIŠKIŲ GIMNAZIJOS**

**SPECIALIŲJŲ UGDYMOSI POREIKIŲ TURINČIŲ MOKINIŲ VERTINIMO, ĮSIVERTINIMO IR ASMENINĖS PAŽANGOS STEBĖJIMO, FIKSAVIMO SPECIALIOSE PAMOKOSE/PRATYBOSE TVARKOS APRAŠAS**

**I SKYRIUS**

**BENDROSIOS NUOSTATOS**

1. Specialiųjų ugdymosi poreikių turinčių mokinių pasiekimų vertinimo, įsivertinimo ir asmeninės pažangos stebėjimo, fiksavimo specialiose pamokose/pratybose tvarkos aprašas (toliau - Aprašas) reglamentuoja specialiųjų ugdymosi poreikių turinčių mokinių pasiekimų vertinimo, įsivertinimo ir asmeninės pažangos stebėjimo, fiksavimo tvarką specialiose pamokose/ pratybose gimnazijoje. Dokumentas parengtas, remiantis Nuosekliojo mokymosi pagal bendrojo lavinimo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija) (su vėlesniais pakeitimais), Pradinio, pagrindinio ir vidurinio ugdymo programų aprašu, patvirtintu  Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ (su vėlesniais pakeitimais), Trakų r. Rūdiškių gimnazijos strateginiu planu, susitarimais, priimtais gimnazijos Metodinėje taryboje.
2. Aprašo paskirtis - nustatyti specialiųjų ugdymosi poreikių turinčių mokinių pasiekimų vertinimo, įsivertinimo ir asmeninės pažangos stebėjimo, fiksavimo specialiose pamokose/pratybose gimnazijoje.
3. Apraše vartojamos sąvokos apibrėžtos Bendrojo ugdymo programų apraše, kituose teisės aktuose. Apraše vartojamos šios sąvokos:
   1. **Mokinių pasiekimų ir pažangos vertinimas** – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas interpretavimas ir naudojimas mokymo ir mokymosi kokybei užtikrinti.
   2. **Įsivertinimas** – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, numatant tolesnius mokymosi žingsnius.

**II. SKYRIUS**

**SPECIALIŲJŲ UGDYMOSI POREIKIŲ TURINČIŲ MOKINIŲ PASIEKIMŲ VERTINIMO, INDIVIDUALIOS PAŽANGOS STEBĖJIMO IR FIKSAVIMO SPECIALIOSE PRATYBOSE TIKSLAS IR UŽDAVINIAI**

4. **Tikslas** - siekti aukštesnės kiekvieno specialiųjų ugdymosi poreikių turinčio mokinio asmeninės pažangos.

5. **Uždaviniai:**

5.1. padėti mokiniui pažinti save, stebėti, apmąstyti ir valdyti savo mokymąsi, suprasti savo stipriąsias ir silpnąsias puses, kelti mokymosi tikslus;

5.2. stiprinti pagalbos mokiniui specialistų, mokinio, tėvų ir mokyklos bendruomenės bendradarbiavimą, siekiant užtikrinti palankiausias vaikams ugdymosi sąlygas;

5.3. laiku nustatyti iškylančius ugdymosi sunkumus ir numatyti būdus jiems įveikti.

**III SKYRIUS**

**SPECIALIŲJŲ UGDYMOSI POREIKIŲ TURINČIŲ MOKINIŲ PASIEKIMŲ VERTINIMAS, ĮSIVERTINIMAS, ASMENINĖS PAŽANGOS STEBĖJIMAS, FIKSAVIMAS SPECIALIŲJŲ PAMOKŲ/ PRATYBŲ METU**

6. Mokinių, turinčių SUP, žinių ir pasiekimų vertinimuispecialiosiose pamokose/pratybose naudojama “Vertinimo kortelė” (1 priedas).

6.1. vertinimo principai ir kriterijai aptarti su mokytojais, tėvais (globėjais, rūpintojais), mokiniais.

6.2. ,,Vertinimo kortelės“ forma suderinta VGK komisijoje, kaip tinkama vertinti mokinio pasiekimus specialiose pamokose/pratybose.

6.2.1. Vertinimo kortelės sandara: individualus pamokos/pratybų uždavinys (dalyko mokytojas); informacija apie užduotis (dalyko mokytojas ir spec. pedagogas); pagalbos poreikio ir uždavinio įgyvendinimo lygis (spec. pedagogas, logopedas); įsivertinimas (mokinys); kaupiamasis vertinimas (spec. pedagogas/logopedas, dalyko mokytojas).

6.2.2.Vertinimo kortelės paskirtis: greitas informacijos perdavimas dalyko mokytojui (mokinys grąžina kortelę mokytojui); specialiosiose pamokose/pratybose kaupiami balai integruojami į dalyko vertinimą; dalyko mokytojas turi galimybę sekti mokinio pažangą; padeda tiksliau įvertinti mokinio pasiekimus, koreguoti parengtą programą, ieškoti naujų darbo būdų ir metodų; padeda įvertinti ir stebėti specialiosios pedagoginės pagalbos įtaką mokinio pažangai.

7. Vertinami mokinių pasiekimai pagal esminius ir pagalbinius vertinimo kriterijus.

7.1. Esminiai vertinimo kriterijai: gebėjimas naudotis vadovėliu, atramine medžiaga, reikšti nuomonę, sisteminti, analizuoti, daryti išvadas ir pan.; rašymo, skaitymo, skaičiavimo, savarankiškos veiklos įgūdžiai ir pan.

7.2. Pagalbiniai vertinimo kriterijai:užduotis teisingai atlieka be/su mokytojo pagalba, (nesi)naudodamas pavyzdžiais, taisyklėmis, vadovėliu; aktyvumas, dalyvavimas pamokoje; pastangos.

7.3. Mokinys specialiose pamokose, pratybose renka kaupiamuosius balus: labai gerai (3 balai), gerai (2 balai) ir patenkinamai (1 balas). Jei mokinys turi potencinių galimybių, bet nesistengia, negauna kaupiamojo balo, jam įrašoma pastaba, žodinis įvertinimas, komentaras.

7.4. Mokinių, mokomų pagal individualizuotas programas, žinios, gebėjimai ir įgūdžiai vertinami pagal jiems sudarytos programos turinio įsisavinimo lygį. Specialiuosius ugdymosi poreikius turintis mokinys, kuris gerai atliko jam skirtas užduotis, pasiekė jo programoje numatytus tikslus, gauna aukščiausią įvertinimą kaip ir bet kuris kitas klasės mokinys. Jei mokinys, mokomas pagal individualizuotą programą, nuolat gauna nepatenkinamus įvertinimus arba labai gerus pažymius, reikia peržiūrėti programą: ji yra arba per sunki, arba per lengva.

7.5. Mokinys, turintis specialiųjų ugdymosi poreikių (pritaikyta programa) vertinamas teigiamai: jei jam skirtas užduotis atliko teisingai, pasiekė programoje numatytus tikslus, įgijo reikiamus įgūdžius; vertinamas neigiamai: kai mokinys turi potencinių galių, bet piktybiškai neatlieka užduočių; nededa pastangų užduotims atlikti (išsiaiškinti priežastis, įtakojančias nepažangų mokymąsi); Jei mokinys nuolat gauna labai gerus ar nepatenkinamus pažymius programa turi būti koreguojama.

8. Mokinių, turinčių SUP, įsivertinimą ir asmeninę pažangą planuoja ir fiksuoja visi specialiąsias pamokas/pratybas lankantys mokiniai pagal šio dokumento prieduose pateiktas formas.

9. Specialusis pedagogas ir logopedas nuolat stebi mokinio individualią pažangą, pateikia mokiniui įsivertinimo, stebėjimo ir fiksavimo formas, atsižvelgiant į mokinio amžių, parenka įsivertinimo lapą pagal mokinio supratimą ir gebėjimą jį užpildyti, parenka ar kartu su mokiniu pasirenka įsivertinimo kriterijus.

9.1. Specialusis pedagogas specialiose pamokose ir logopedas pratybose:

9.1.1. pateikia įsivertinimo instrumentą pagal 3 (1-6 balai), (1-9 balai) arba 4 (1-12 balų) įsivertinimo kriterijus (priedai SP-1-9; L-1-8);

9.1.2. paaiškina pateiktus įsivertinimo instrumentus:

1-4 klasių ir mokiniai, turintys didelių ir labai didelių ugdymosi poreikių- žalias veidukas – moku, geltonas veidukas – galiu ir noriu išmokti, raudonas veidukas – galiu išmokti.

5-6 klasių mokiniai – 3 balai- moku (M), 2 balai – galiu ir noriu išmokti (GN), 1 balas – galiu išmokti (G); arba gali pateikti kitas įsivertinimo instrumentų reikšmes – 3 balai – parašiau 9-7 žodžius, 2 balai – parašiau 6-4 žodžius, 1 balas – parašiau 3-1 žodį;

7-8 klasių mokiniai– 8, 9 balai –moku (M), 5,6,7 balai – galiu ir noriu išmokti (GN), 1,2,3,4 balai – galiu išmokti (G);

9-10 klasė – 11,12 balų – moku (M), 7,8,9 – galiu ir noriu išmokti (GN), 1,2,3,4, 5, 6 balai - galiu išmokti (G).

9.1.3. Įsivertinimo lapuose pateikti specifinių pažinimo procesų ugdymo; žinių, supratimo, taikymo, analizės, vertinimo, kūrybos; savarankiško darbo įsivertinimo kriterijai; galima įrašyti ir savo sugalvotą kriterijų;

9.1.4. Įsivertinimo kriterijų reikšmės (pateiktos esminės, galimos ir kitos):1. Girdimaisi suvokimas (balsių, priebalsių, balsių ir dvibalsių diferencijavimas klausa); 2. Regimasis suvokimas (vaizdų skaitmenų, ženklų, raidžių, kitų objektų atpažinimas, diferencijavimas rega: nurašyti, skaityti tekstą, rasti objektą; visumos ir dalies suvokimas:

9.2. Specialiosios pamokos/pratybų gale mokinys nuspalvina veidukus, apibraukia ar įrašo įsivertinimo balus pagal įsivertinimo kriterijus, suskaičiuoja veidukus ar balus, parašo jų skaičių ir apibraukia asmeninę mokymosi sėkmę žyminčią raidę.

9.3. Specialiojo pedagogo įsivertinimo lapuose pateikti specifinių pažinimo procesų ugdymo, žinių, supratimo, taikymo; analizės:, vertinimo, kūrybos; savarankiško darbo įsivertinimo kriterijai; galima įrašyti ir savo sugalvotą kriterijų.

9.4. Logopedo įsivertinimo lapuose pateikti kriterijai: pasakoju (rišliosios kalbos ugdymas), pavadinu (žodyno plėtimas, tikslinimas), mankštinu (artikuliacijos aparato, smulkiosios ir bendrosios motorikos mankšta), tariu (garsų tarimas), skiriu (garsinė analizė ir sintezė), skaitau, rašau, suprantu (teksto suvokimas), kalbu (gramatiškai taisyklingos kalbos ugdymas).

9.5. Pusmečio gale ir(ar) užpildę įsivertinimo lapą, mokiniai apibendrina asmeninę mokymosi sėkmę suskaičiuodami ir ,,Kaip man sekasi“ dalyje įrašydami įsivertinimų skaičių. Mokinių pasiekimus ,,Galiu išmokti“, ,,Galiu ir noriu išmokti“, ,,Moku“ parodo daugiausiai surinktų įsivertinimų skaičius. Taip pat ,,Kaip man sekasi/“ dalyje žemesnių klasių mokiniai gali įrašyti kiekvieno kriterijaus daugiausiai surinktų balų skaičių, o aukštesnių klasių mokiniai gali išvesti kriterijaus įsivertinimo vidurkį. Taip mokinys ir mokytojas mato ugdymo tikslų įgyvendinimo lygį (visiškai įgyvendino, iš dalies, mažai) ir gali planuoti kito laikotarpio ugdymo tikslus.

9.6. Įsivertinimo lape SP-8,9 ir L-7 mokiniai užrašo 1-4 mokimosi sėkmės priežastis ir tolesnius mokymosi žingsnius (numato kitos pamokos mokymosi tikslus), SP-8, L-7 įsivertinimo lape mokiniai įrašo įsivertinimo kriterijus ar juos žyminčias raides, SP-9, L-8 lape apibraukia įsivertinimo kriterijus žyminčias raides.

9.7. SP pateiktų įsivertinimo kriterijų reikšmės: 1. Girdimasis suvokimas (balsių, priebalsių, balsių ir dvibalsių diferencijavimas klausa0; 2. Regimasis suvokimas (vaizdų skaitmenų, ženklų, raidžių, kitų objektų atpažinimas, diferencijavimas rega: nurašyti, skaityti tekstą, rasti objektą; visumos ir dalies suvokimas; rasti nurodytą vietą tekste, paaiškinti daugiaženklių, trupmeninių skaičių sandarą); 3. Atminties ugdymas (informacijos įsiminimas, išlaikymas, atgaminimas; įvykių nuoseklumas, veikėjai, datos, faktai, eilėraščiai, abėcėlė, daugybos lentelė, instrukcijos); 4. Dėmesio kontrolė (veiklos organizavimas, tempas, strategijos; planuoti darbą, pasiekti rezultatą, sakinį pradėti didžiąja raide, sakinio gale dėti skyrybos ženklų, nurašyti tekstą, skaičiuoti į priekį ir atgal); 5. Žinios (rasti, išvardyti, parodyti, pavadinti, perskaityti); 6. Supratimas (paaiškinti, nustatyti, atpasakoti, papasakoti, atsakyti); 7. Taikymas (parinkti, įrašyti, aprašyti, sudaryti, kelti klausimus, išspręsti); 8. Analizė (klasifikuoti, palyginti, sugretinti); 9. Vertinimas (apibendrinti, daryti išvadas, įvertinti, rekomenduoti, komentuoti); 10. Kūryba 9tobulinti, parašyti rašinį, laišką, sukurti, sugalvoti, parengti užduotį); 11. Savarankiškumas (dirbti savarankiškai, padedant mokytojui, draugui).

10. Mokymosi pasiekimai ir asmeninės pažangos stebėjimas:

10.1. Specialistas mokinių mokymosi pasiekimus gali apibendrinti 1 ir II pusmečio gale (SP-1 ar SP-3, L-1 ar L-3), o asmeninę pažangą apibendrina metų gale (SP-2 ar SP-3, L-2 ar L-3).

10.2. SP-1, 2, 3, L-1, 2,3 lentelės ,,Pasiekimai‘ dalyje pateikiama informacija apie mokinių pasiekimus – įrašoma M (moka), GN (gali, nori išmokti), G (gali išmokti). ,,Ugdymo tikslų‘ įgyvendinimas‘ dalyje įrašomos raidės ar balai, kurie parodo ugdymo tikslų įgyvendinimo lygį (V/3 balai – mažai įgyvendinti, N/0 – neįgyvendinti). SP-2,3, L-2,3 lentelės ,,Asmeninė mokymosi pažanga“ dalyje rašoma, kas geriausiai sekėsi, ko išmoko, kokie pagalbos būdai ir metodai padėjo pasiekti mokymosi sėkmę, ką reikia įtvirtinti, pritaikyti, kt.

10.3. Informaciją apie mokinio mokymosi pažangą galima pateikti diagramoje, kurioje mokinys mokslo metų gale nuspalvina tą diagramos stulpelį, kuris atitinka II pusmečio asmeninę mokymosi sėkmę specialiosiose pratybose (mokymosi sėkmę mokinys apibendrina įsivertinimo lape) – galiu išmokti, galiu ir noriu išmokti, moku. Diagramoje mokinys gali sukaupti aštuonerių metų informaciją apie asmeninę pažangą ir jos pokyčius specialiosiose pamokose ar pratybose.

10.4. Asmeninės pažangos ir jos pokyčių analizė atlieka 5 ir aukštesnių klasių mokiniai, jei geba, gali atlikti ir žemesnių klasių mokiniai. Mokslo metų gale mokiniai raštu atsako į klausimus apie tai, ką išmoko (faktas), ką suprato (atradimas) ir kaip jautėsi pratybose (jausmas). Susikaupę dviejų metų asmeninės pažangos ir jos pokyčių analizės informaciją, mokiniai gali ją palyginti, pasakyti savo pastebėjimus, nuomonę apie mokymosi pokyčius, jų priežastis, pasekmes, numatyti tolesnio mokymosi žingsnius.

11. Kiekvieno pusmečio pradžioje (rugsėjo, vasario mėn.) mokinys kartu su specialistu aptaria, kaip sieks individualios pažangos numatytų rezultatų;

12. Specialistas, kartu su klasės vadovu arba dalyko mokytoju ne rečiau kaip kartą per mėnesį peržiūri mokinių mokymosi rezultatu, lankomumo ataskaitas, pagyrimus/pastabas, komentarus ar kitus elgesį fiksuojančius dokumentus ir su mokiniais aptaria, kaip sekasi siekti individualios pažangos numatytų rezultatų. Jei mokiniui kyla mokymosi, elgesio, lankomumo problemų gali būti priimti nauji susitarimai dėl asmeninės pažangos, gali būti aptariama dalyvaujant dalyko mokytojui, reikalui esant, gali būti kviečiami tėvai, kreipiamasi į Mokyklos vaiko gerovės komisiją (toliau – VGK).

**IV SKYRIUS**

**BAIGIAMOSIOS NUOSTATOS**

13. Mokydamiesi vertinti save, mokiniai tobulina kritinio mąstymo įgūdžius, analizuoja individualią pažangą, numato tolimesnius ugdymo(si) uždavinius, ugdo mokymosi visą gyvenimą kompetencijas.

14. Mokinys, kurio daugiau nei 70 proc. I ir II pusmečių įvertinimų yra aukštesni, arba lieka tokie patys, laikoma, kad padarė pažangą.

15. Siūlymus dėl Aprašo formų pildymo ir mokinių individualios pažangos stebėjimo, analizavimo, vertinimo, fiksavimo procedūrų keitimo teikia gimnazijos pedagogai, mokiniai, tėvai.

16. Aprašas koreguojamas direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_